Mi ara nuɣal ɣer lesas d uẓar n lhedra-agi yella anwa i tt-id-yennan, meḥsub akka ara teqqim, yal mi ara nuɣal ɣer tenfaliyin-agi neẓra anwa i tt-id-yennan. Maca inzan nettaf-iten llan si zzman aqbur sexdamen-ten yak yimdanen ifaru n temsal, iwakken ad d-mmlen abrid n sswab, lamaɛna ur neẓri ara anwa iten-d-yennan neɣ anwa iten-d-yeǧǧan, meḥsub yal tasulta tettaǧǧaten i tesulta tayeḍ.